Bliss Boutique Hotel | LekkeSlaap
Vanaf R2 800 R1 680 per nag (plek vir 2)
Bliss Boutique Hotel bied prentjiemooi strandfront-verblyf in Sunset Beach. Dit word omring deur natuurlike fynbos en het 'n privaat plankpaadjie wat na die strand lei. Dié boetiekhotel bied onbelemmerde uitsigte op Tafelberg, oor Tafelbaai, Robbeneiland en die strand.
Bliss Boutique Hotel spog met 11 luukse kamers. Die kamers is mooi afgewerk en elke detail word in ag geneem wanneer dit by gaste se gerief kom.
Elke kamer het 'n en suite-badkamer, 'n groot HD-TV met DStv en 'n aparte luidspreker-stelsel, 'n Nespresso-koffiemasjien, yskassie, elektroniese kluis, telefoon, lugversorging en volledige internet.
Die hotel spog met 'n volledige kroeg en restaurant met 'n fantastiese spyskaart wat deur die sjef voorberei word. Daar is 'n lieflike swembad en 'n plonspoel vir kinders wat omring word deur 'n houtdek. Die hotel het ook 2 gemeenskaplike leef-areas met TV's en 2 asemrowende uitkyk-dekke. Daar is veilige parkeerplek op die perseel. 'n Wasgoeddiens is beskikbaar. 'n Lughawe-pendeldiens en daguitstappies kan op versoek gereël word. Die hotel het 24 uur-sekuriteit en volledige lugversorging regdeur die gebou.